ยำตำรวจหั่นดอกไม้และกระบอง 23/07/60
โอม อมฤต เข้าเวรคอลัมน์ ยำตำรวจ ฉบับวันอาทิตย์ที่ 23 ก.ค.2560 ,เก้าอี้แข็งปั๋งสำหรับ พล.ต.อ.จักรทิพย์ ชัยจินดา ผบ.ตร.สถานการณ์สร้างวีรบุรุษฉันใด บิ๊กแป๊ะ ก็ไม่ธรรมดา,ฉันนั้น คลี่คลายคดีฆ่าโหด 8 ศพ ที่กระบี่ฉับพลันเพียง 5 วัน จับผู้ต้องหาเกือบครบแก๊ง 8 คน โดยเฉพาะตัวการ บังฟัต เหี้ยมผิดมนุษย์ฆ่าได้แม้แต่เด็กๆ,เก่งบวกเฮงหรือไม่ต้องโฟกัสทีมงาน นรต.36 เฟืองจักรสำคัญ พล.ต.ท.รณศิลป์ ภู่สาระ ผบช.ศชต. พล.ต.ท.ชัยวัฒน์ เกตุวรชัย ผช.ผบ.ตร. พล.ต.ท.สุวัฒน์ แจ้งยอดสุข ผบช.ส. และเพื่อนร่วมรุ่นอีก 2-3 นาย ภายใต้การควบคุมของ พล.ต.อ.สุชาติ ธีระสวัสดิ์ รอง ผบ.ตร.สบ 10 ที่คลุกคลีภาคใต้มาค่อนชีวิต,วิวัฒนาการของการสืบสวนปัจจุบันต้องใช้เทคโนโลยีเข้าจัดการ เพียงพุ่งเป้าก็เห็นหมดแล้วว่าใครทำอะไร ไม่ธรรมดาๆ โอม อมฤต ขอซูฮกครับงานหนักยังรออยู่สำหรับอนาคต สำนักงานตำรวจแห่งชาติ ปฏิรูปตำรวจคราวนี้ไม่มีปาหี่ พล.อ.บุญสร้าง เนียมประดิษฐ์ จปร.17 อดีต ผบ.สส. อาจารย์ของ พล.อ.ประยุทธ์ จันทร์โอชา นายกรัฐมนตรี และเพื่อนร่วมรุ่น พล.อ.ประวิตร วงษ์สุวรรณ รองนายกฯและ รมว.กลาโหม ดีกรีขนาดนี้วงการโล่เงินหนาว,กระแสข่าวแรงจัดคือการโอนย้ายหน่วยงานที่ไม่ใช่งานตำรวจออกไปให้หมด ตำรวจป่าไม้ ตำรวจรถไฟ ตำรวจทางหลวง ตำรวจ ตม. ตำรวจท่องเที่ยว ไปสังกัดตามกระทรวงต่างๆที่เกี่ยวข้อง,แถมการกระจายอำนาจให้ผู้บัญชาการทั้ง 9 ภาคเป็นหลัก ทั้งการแต่งตั้งโยกย้ายและบริหารจัดการกันเองในภาค ผบ.ตร.และรอง ผบ.ตร.มีหน้าที่ควบคุมตามนโยบายเท่านั้น ส่วนงานสอบสวนที่มีความพยายามดึงออกไปให้หน่วยงานใหม่ ที่สุดแล้วคงทำไม่ได้และคงต้องอยู่กับตำรวจต่อไป แต่ให้เป็นรูปคณะกรรมการทุกคดีความ,โอม อมฤต ว่า ตำรวจมีหน้าที่สำคัญคือการป้องกันและปราบปรามอาชญากรรมทุกข์ร้อนของประชาชนทุกรูปแบบตลอด 24 ชม. จุดเด่นตำรวจคือความใกล้ชิดประชาชนมองเห็นปัญหาทะลุปรุโปร่ง แต่จุดอ่อนก็คือสภาพความเป็นอยู่เศรษฐกิจในครอบครัวโดยเฉพาะตำรวจชั้นผู้น้อย,การปฏิรูปครั้งนี้จึงควรคำนึงถึงสภาพเศรษฐกิจรายได้ของเจ้าหน้าที่ตำรวจเป็นสำคัญด้วยตำรวจฝ่ายสืบสวนปราบปรามฟังไว้ เหตุการณ์ตำรวจ กก.2 บก.ปส.จับกุมแก๊งยานรกบนถนนเทพราช-ลาดกระบัง ท้องที่ สภ.เปร็ง อ.บางบ่อ จ.สมุทรปราการ ดวลปืนสนั่นวิสามัญฯไป 2 คน ขณะเข้าจับกุม ร.ต.ท.เกษม ฉิมพลี รอง สว.ถูกคนร้ายยิงเข้ากลางอกกระเด็น ดีที่สวมเสื้อเกราะกันกระสุนจึงรอดตายหวุดหวิด โอม อมฤต ไม่เคยเห็นตำรวจสายตรวจตามโรงพักใส่กันเลย หากเกิดเหตุจริงๆจะเสียใจภายหลังครับรุมเร้าใกล้เกษียณ น.1 พล.ต.ท.ศานิตย์ มหถาวร ผบช.น.จี้คดีไล่ล่าตัว นายวรยุทธ หรือบอส อยู่วิทยา ทายาทกระทิงแดง หนีคดีขับรถหรูชนตำรวจตาย ท้องที่ สน.ทองหล่อ ไปอยู่ที่ประเทศอังกฤษ คดีไม่คืบใกล้หมดอายุความอีกข้อหา อัยการตอกกลับสำนวนที่ตำรวจส่งมาต้องแปลเป็นภาษาอังกฤษด้วยเพื่อส่งให้ประเทศที่พำนักนำตัวกลับมาดำเนินคดีในไทย ตำรวจไทยหมดปัญญาต้องจ้างเอกชนมาแปลสำนวนส่ง นี่มันอะไรกันครับท่าน,เห็นแล้วชอบใจ พ.ต.อ.แมน รัตนประทีป ผกก.ตม. แม่สอด จ.ตาก จัดโครงการ อิ่มท้องก่อนกลับบ้าน ร่วมกับภาคเอกชนจัดข้าวปลาอาหารน้ำดื่มให้แรงงานเมียนมา ที่ประสงค์กลับบ้านที่ด่านชายแดนแม่สอดตลอดหลายวันที่ผ่านมา ชาวพม่าซึ้งใจ ผกก.ตม.คนใหม่,ส่วนรายนี้ เก่ง สมชื่อ พ.ต.อ.ฐานุพงศ์ แสงซื่อ ผกก.สภ.เมืองนครสวรรค์ รวบทันควันโจรจี้โรงรับจำนำอีซี่มันนี่เมืองปากน้ำโพ สืบสวนติดตามจับกุมข้ามจังหวัดได้ตัวที่ จ.พระนครศรีอยุธยา ผู้บังคับบัญชาไม่ผิดหวังครับ.,โอม อมฤต
พล.ต.อ.สุชาติ ธีระสวัสดิ์ - พ.ต.อ.แมน รัตนประทีป - พ.ต.อ.ฐานุพงศ์ แสงซื่อ
ยำตำรวจหั่นดอกไม้และกระบอง,โอม อมฤต,ฐานุพงศ์ แสงซื่อ,ตำรวจ,ลาดกระบัง